James Krüss

James Krüss (født 31. mai 1926 på Helgoland, død 2. august 1997 på Gran Canaria) var en tysk poet og barnebokforfatter.

Krüss var utdannet lærer, men praktiserte aldri yrket. Han utga sin første bok, Der goldene Faden, i 1946. 1948 flyttet han til Reinbek og grunnla tidsskriftet Helgoland som eksisterte fram til 1956. Han skrev sitt første radiohørespill for barn i 1956, og sin første barnebok samme år: Der Leuchtturm auf den Hummerklippen. Han ble landskjent da han i 1960 leste fra Mein Urgroßvater und ich på tv, og boken fikk Deutscher Jugendliteraturpreis samme år. Han mottok den samme prisen i 1964 for 3 x 3 an einem Tag og dessuten mottok han H.C. Andersen-medaljen for 1968.

På norsk finnes bøkene Tre ganger tre : en billedbok for alle som kan telle til tre, med diktene oversatt av Alf Prøysen (Cappelen, 1963) og Ola Neselang, fritt gjendiktet av Arnljot Eggen (Altera, 1991).

Referanser

Eksterne lenker 
 
 
 

Tyske barnebokforfattere
Personer fra Kreis Pinneberg
Tysk militærpersonell (Flyvåpenet i Wehrmacht)